ΕΛΛΗΝΙΚΗ ΔΗΜΟΚΡΑΤΙΑ

****

ΓΕΝΙΚΗ Δ/ΝΣΗ ΑΚΑΔΗΜΑΪΚΩΝ

ΚΑΙ ΔΙΟΙΚΗΤΙΚΩΝ ΥΠΟΘΕΣΕΩΝ

Δ/ΝΣΗ ΓΡΑΜΜΑΤΕΙΩΝ

ΑΚΑΔΗΜΑΪΚΩΝ ΔΟΜΩΝ

ΣΧΟΛΗ ΘΕΤΙΚΩΝ ΕΠΙΣΤΗΜΩΝ

**ΤΜΗΜΑ ΕΠΙΣΤΗΜΗΣ ΤΩΝ ΥΛΙΚΩΝ**

**ΓΡΑΜΜΑΤΕΙΑ**

Αρμόδια: Παναγιώτα Μπόμπολα

Τηλ.: 2610 996304

e-mail: [bobola@upatras.gr](mailto:bobola@upatras.gr)

## Πρόσκληση εκδήλωσης ενδιαφέροντος για Μεταπτυχιακές Σπουδές

## στην «Επιστήμη των Υλικών»

Το Τμήμα Επιστήμης των Υλικών του Πανεπιστημίου Πατρών, στο οποίο λειτουργεί το Πρόγραμμα Μεταπτυχιακών Σπουδών (Π.Μ.Σ.) στην *«**Επιστήμη των Υλικών»* σύμφωνα με τις διατάξεις του επικαιροποιημένου Κανονισμού Λειτουργίας του ΠΜΣ (ΦΕΚ 6377/07.11.2023, τ. Β'.) κατά τις διατάξεις του Νόμου 4957/2022, προκηρύσσει για το **χειμερινό εξάμηνο σπουδών του ακαδημαϊκού έτους 2025-2026 την εισαγωγή στο Πρόγραμμα Μεταπτυχιακών Σπουδών (Π.Μ.Σ.) έως και είκοσι (20) φοιτητών.**

Το Π.Μ.Σ. «*Επιστήμη των Υλικών*» οδηγεί αποκλειστικά στην απονομή Διπλώματος Μεταπτυχιακών Σπουδών (Δ.Μ.Σ.) στην «*Επιστήμη των Υλικών*» σε δύο ειδικεύσεις:

***α)*** «***Προηγμένα Λειτουργικά Υλικά***»

***β) «Υπολογιστική Επιστήμη των Υλικών»***

Το Π.Μ.Σ. *«Επιστήμη των Υλικών»* λειτουργεί χωρίς δίδακτρα.

Έχει ως γνωστικό αντικείμενο την Επιστήμη των Υλικών και τις εφαρμογές των υλικών στη βιομηχανία, την πληροφορική και τις επικοινωνίες, την ενέργεια, τη βιοϊατρική, το περιβάλλον και την ασφάλεια των πολιτών, καλύπτοντας την εν λόγω θεματολογία τόσο στη θεωρητική, όσο και στην τεχνολογική της διάσταση.

Δικαίωμα υποβολής αιτήσεως έχουν:

1. Πτυχιούχοι Τμημάτων Σχολών Θετικών Επιστημών, Πολυτεχνικών Σχολών και Επιστημών Υγείας, Πανεπιστημίων της ημεδαπής ή αναγνωρισμένων ομοταγών Ιδρυμάτων της αλλοδαπής
2. Πτυχιούχοι Τμημάτων Α.Τ.Ε.Ι. συναφούς γνωστικού αντικειμένου.
3. Αίτηση μπορούν να υποβάλλουν **και τελειόφοιτοι** των παραπάνω Τμημάτων, υπό την προϋπόθεση ότι θα έχουν προσκομίσει Βεβαίωση Περάτωσης των Σπουδών τους το αργότερο μια ημέρα πριν την ημερομηνία συνεδρίασης της Συνέλευσης για επικύρωση του πίνακα των επιτυχόντων. Στην περίπτωση αυτή, αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης του προγράμματος. Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη των εγγραφών.

Κατά τα λοιπά, θα εφαρμοστούν τα προβλεπόμενα στο άρθρο 5 του επικαιροποιημένου Κανονισμού Λειτουργίας του ΠΜΣ (ΦΕΚ 6377/07.11.2023, τ. Β'.) κατά τις διατάξεις του Νόμου 4957/2022.

Η επιλογή των μεταπτυχιακών φοιτητών γίνεται με συνεκτίμηση των εξής κυρίως κριτηρίων τα οποία ορίζονται από το νόμο αλλά και από τα αρμόδια όργανα του Τμήματος:

* Γενικός βαθμός πτυχίου/διπλώματος και αναλυτική βαθμολογία του υποψήφιου στα προπτυχιακά μαθήματα που είναι σχετικά με το γνωστικό αντικείμενο του Π.Μ.Σ.
* Διπλωματική εργασία (όπου προβλέπεται σε προπτυχιακό επίπεδο) ή/και πιθανή ερευνητική εργασία (δημοσιεύσεις) ή/και επαγγελματική εμπειρία, σχετική με το γνωστικό αντικείμενο του Π.Μ.Σ.
* Συνέντευξη του υποψηφίου (συνεκτίμηση της προσωπικότητας, της επιστημονικής συγκρότησης και των συστατικών επιστολών).
* Άλλα προσόντα (π.χ. άριστη γνώση της Αγγλικής γλώσσας, γνώση άλλων ξένων γλωσσών κ.τ.λ.).

Τα κριτήρια εισαγωγής των Μεταπτυχιακών Φοιτητών περιγράφονται λεπτομερώς στον [Κανονισμό Λειτουργίας του Π.Μ.Σ.](https://www.matersci.upatras.gr/images/joomlart/university/docs/PMS/FEK_6377_7.11.2023_t.B_Kanonismos_PMS.pdf)

Οι ενδιαφερόμενοι υποψήφιοι καλούνται να δημιουργήσουν αιτήσεις εισαγωγής στη δικτυακή πύλη <https://matrix.upatras.gr/sap/bc/webdynpro/sap/zups_pg_adm>, να καταχωρήσουν τα απαραίτητα στοιχεία τους ηλεκτρονικά σύμφωνα με τις οδηγίες που εμφανίζονται στο εγχειρίδιο χρήσης, το αργότερο μέχρι την **Δευτέρα 15 Σεπτεμβρίου 2025** και να επισυνάψουν ηλεκτρονικά στην ανωτέρω διεύθυνση:

1. αίτηση συμμετοχής (<https://www.matersci.upatras.gr/images/joomlart/university/docs/secretariat/PostGrad_EPYL_aitisi.pdf> ),
2. αντίγραφο πτυχίου ή βεβαίωση περάτωσης σπουδών,
3. πιστοποιητικό αναλυτικής βαθμολογίας.
4. αναλυτικό βιογραφικό σημείωμα *(αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα)*,
5. αποδεικτικά ερευνητικής ή επαγγελματικής δραστηριότητας, (εάν υπάρχουν),
6. τουλάχιστον δύο συστατικές επιστολές *(Οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).*
7. αντίγραφο μεταπτυχιακού τίτλου *(εάν υπάρχει)*,
8. δημοσιεύσεις σε περιοδικά με κριτές *(εάν υπάρχουν)*,
9. φωτοτυπία δύο όψεων της αστυνομικής ταυτότητας,
10. αντίγραφο πιστοποιητικού γνώσης της αγγλικής γλώσσας.

Επίσης, καλούνται **να προσκομίσουν και σε έντυπη μορφή** εντός της προθεσμίας υποβολής, στη Γραμματεία του Τμήματος Επιστήμης των Υλικών (Πανεπιστημιούπολη – Ρίο, Τ.Κ. 26504, τηλ. 2610 996304) τα ανωτέρω δικαιολογητικά.

Η προσωπική συνέντευξη των υποψηφίων στην Επιτροπή Επιλογής Μεταπτυχιακών Φοιτητών του Τμήματος, η οποία ενδέχεται να είναι εξ αποστάσεως, θα ανακοινωθεί μετά τη λήξη της υποβολής των αιτήσεων.

Περισσότερες πληροφορίες για το Μεταπτυχιακό Πρόγραμμα Σπουδών και την ερευνητική δραστηριότητα των μελών ΔΕΠ του Τμήματος Επιστήμης των Υλικών μπορούν να βρεθούν στη σελίδα του Τμήματος στο διαδίκτυο στη διεύθυνση [www.matersci.upatras.gr](http://www.matersci.upatras.gr). Για περαιτέρω πληροφορίες σχετικά με το Μεταπτυχιακό Πρόγραμμα Σπουδών οι ενδιαφερόμενοι μπορούν να επικοινωνήσουν με τα μέλη ΔΕΠ του Τμήματος:

1. Ιωάννης Θανόπουλος, e-mail: [ithano@upatras.gr](mailto:ithano@upatras.gr) τηλ. 2610 996348

2. Βασίλειος Γεωργακίλας, e-mail: [viegeorgaki@upatras.gr](mailto:viegeorgaki@upatras.gr), τηλ. 2610 996321

3. Εμμανουήλ Τοπογλίδης, e-mail: etop@upatras.gr, τηλ. 2610 996322

Διευκρινίσεις σχετικές με τις αιτήσεις δίνονται από τη Γραμματεία του Τμήματος (κα Π. Μπόμπολα, e-mail: [bobola@upatras.gr](mailto:bobola@upatras.gr), Τηλ.: 2610 996304).

**Ο εκτελών χρέη Προέδρου**

**του Τμήματος Επιστήμης των Υλικών**

Ιωσήφ Γαλανάκης

Καθηγητής